smcproject/ml-wiki-sentences huggingface dataset:
20 അടിയോളം വീതിയും നാനൂറ്‌ അടിയോളം നീളവുമുള്ള തൂക്ക്‌ പാലത്തിലൂടെ തമിഴ്‌നാട്ടിൽ നിന്നുമുള്ള കച്ചവടസംഘങ്ങൾ നിരവധി വന്നു, പോയി, മിക്കവരും തിരികെ പോകാതെ പുനലൂരും പരിസരപ്രദേശങ്ങളിലും തമ്പടിക്കുകയും നിലവിലുണ്ടായിരുന്ന തമിഴ്‌ ചുവയുള്ള സംസ്കാരം കൂടുതൽ ബലപ്പെടുകയും ചെയ്തു.
അവസ്ഥകൾ പാലത്തിന്റെ ശോചനീയാവസ്ഥ പുനലൂർ തൂക്കുപാലം പുനലൂർ തൂക്കുപാലം
കാളവണ്ടികൾക്കും , കുതിരവണ്ടികൾക്കും ശേഷം മോട്ടോർ വാഹനങ്ങളും ഈ പാലത്തിലൂടെ ഗതാഗതം നടത്തിയിട്ടുണ്ട്.
പിന്നീട് സമാന്തരമായി തൊട്ടടുത്തുതന്നെ പുതിയപാലം വന്നതുകൊണ്ട് ഗതാഗതം മുഴുവൻ ആ പാലത്തിലേക്ക് മാറി.
എന്നിരുന്നാലും കേരള വാട്ടർ അതോറിറ്റി ഇരുകരകളെയും ബന്ധിപ്പിക്കാൻ പാലത്തിലൂടെ സ്ഥാപിച്ച കൂറ്റൻ ജലനിർഗമനകുഴലുകൾ പൊട്ടിയൊലിച്ച്‌ വാർന്ന ക്ലോറിൻ കലർന്ന ജലം മൂലം വർഷങ്ങൾ മഴനനഞ്ഞിട്ടും കേടുപാടുകളൊന്നുമില്ലാതിരുന്ന തമ്പകം തടി''' തട്ടിനും, കൂറ്റൻ ചങ്ങലക്കും കേടുപാടുകൾ സംഭവിച്ചിരുന്നു.
പുനലൂർ തൂക്ക്‌ പാലത്തിന്റെ പ്രധാന സവിശേഷതകളിലൊന്നായ പാലത്തിലേക്ക്‌ പ്രവേശിക്കുമ്പോൾ ചങ്ങലകൾ മുറുകി ഒരു ചലനമുണ്ടാകുമായിരുന്നത്‌ (ഇത്‌ പാലത്തിൽ വന്യമൃഗങ്ങൾ കയറിയാൽ ഭയപ്പെടുത്തുന്നതിനു വേണ്ടിയായിരുന്നുവത്രേ ) ഇപ്പോൾ തീരെ ഇല്ലാതായിരിക്കുന്നു, തടിത്തട്ടിൽ ഇരുമ്പ്‌ പട്ട പിടിപ്പിച്ച്‌ കൂറ്റൻ ഇരുമ്പാണികളിറക്കി ബലപ്പെടുത്തിയത്‌ തുരുമ്പെടുത്ത്‌ നാശോന്മുഖമായിരിക്കുന്നു.
കരിങ്കൽ തൂണുകളിലെ വിടവുകളിലുള്ള ആൽമരത്തൈകൾ കരിച്ചുകളഞ്ഞെങ്കിലും പിന്നെയും വളർന്നുവരുന്നുണ്ട്.
പുനഃരുദ്ധാരണ പ്രവർത്തനങ്ങൾ സംരക്ഷിത സ്മാരകം
സംസ്കാരികപ്രവർത്തകരുടെ നിരന്തര ഇടപെടലുകൾക്കും നിരവധി നിവേദനങ്ങൾക്കുമൊക്കെ ഒടുവിൽ പുരാവസ്തുവകുപ്പ്‌ പാലത്തിന്റെ ഉടമസ്ഥതയേറ്റെടുത്തതോടെ പാലത്തിന്റെ നടുവിലൂടെയുണ്ടായിരുന്ന ജലവിതരണക്കുഴൽ മാറ്റി സ്ഥാപിക്കപ്പെട്ടു.
പുരാവസ്തുവകുപ്പിന്റെ മേൽനോട്ടത്തിൽ കുറേകൂടി മെച്ചപ്പെട്ട രീതിയിൽ നവീകരണവും ശക്തിപെടുത്തലുമൊക്കെ നടത്തിയത്‌ തൂക്കുപാലം സംരക്ഷിക്കപ്പെടേണ്ട ഒരു സ്മാരകമാണെന്ന ബോധം തദ്ദേശവാസികളിൽ സൃഷ്ടിക്കാനാകുകയും കാൽനടക്കാർക്ക് കൂടുതൽ സുരക്ഷിതമായി പാലം മുറിച്ചുകടക്കാൻ അവസരമൊരുക്കുകയും ചെയ്തു.
ഇതിനുശേഷം പാലത്തിനുമേൽ വാണിജ്യപരസ്യങ്ങൾ പ്രദർശിപ്പിക്കുന്നത് നിർത്തലായി.
പാലത്തിന്റെ നിർമ്മാണരഹസ്യം ഒളിച്ചുവെച്ചിരിക്കുന്നുവെന്ന് പറയപ്പെടുന്ന വശങ്ങളിലെ കിണറുകളിലും പരിസരത്തും നടത്തിയിരുന്ന ചവറുമാലിന്യ നിക്ഷേപത്തിനും കുറവുണ്ടായിട്ടുണ്ട്.
ചിത്രശാല പാലം അവലംബം 1 2 3 തിരുവിതാംകൂർ ഭൂമിശാസ്ത്രം താൾ ൧൮ - സി. ആർ. കൃഷ്ണപിള്ള ബി.എ, എൽ. റ്റി - എസ്. ആർ. ബുക്കുഡിപ്പോ,  തിരുവനന്തപുരം 1 2 3 http://www.bridgemeister.com/bridge.php?bid=415 ↑ http://www.punaloor.com/general/about-punaloor.html പുറത്തേക്കുള്ള കണ്ണികൾ
പുനലൂർ നഗരസഭ പുനലൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല കൊല്ലം താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ ഭൂമിശാസ്ത്രം
കൊല്ലം ജില്ലയിലെ പുനലൂർ താലൂക്കിൽ ഉൾപ്പെടുന്ന ഒരു നഗരസഭയാണ് പുനലൂർ നഗരസഭ .
അതിരുകൾ വാർഡുകൾ ആരംപുന്ന കാഞ്ഞിരമല ചാലക്കോട് പേപ്പർ മിൽ നെടുങ്കയം ശാസ്താംകോണം മുസാവരി നേതാജി ഭരണിക്കാവ് നെല്ലിപ്പള്ളി വിളക്കുവെട്ടം കല്ലാർ ഹൈസ്കൂൾ തുന്പോട് കലയനാട് വാളക്കോട് കാരയ്ക്കാട് താമരപ്പള്ളി പ്ളാച്ചേരി മൈലയ്ക്കൽ ഗ്രേസിംഗ് ബ്ളോക്ക് കക്കോട് ഐക്കരക്കോണം കേളന്കാകവ് അഷ്ടമംഗലം മണിയാർ പരവട്ടം തൊളിക്കോട് പവർഹൌസ് കോമളംകുന്ന് കോളേജ് കലങ്ങുംമുകൾ ഠൌൺ ചെമ്മന്തൂർ പത്തേക്കർ സ്ഥിതിവിവരക്കണക്കുകൾ അവലംബം http://www.trend.kerala.gov.in Archived 2019-09-02 at the Wayback Machine .
www.punalurmunicipality.in http://lsgkerala.in/ Archived 2016-11-10 at the Wayback Machine .
പുനലൂർ നിയമസഭാമണ്ഡലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കൊല്ലം ജില്ലയിലെ ഒരു നിയമസഭാമണ്ഡലമാണ് പുനലൂർ നിയമസഭാമണ്ഡലം .
പുനലൂർ മുനിസിപ്പാലിറ്റിയും പത്തനാപുരം താലൂക്കിൽ ഉൾപ്പെടുന്ന ആര്യങ്കാവ് , തെന്മല , കുളത്തൂപ്പുഴ , ഏരൂർ , കരവാളൂർ , അഞ്ചൽ , ഇടമുളയ്ക്കൽ എന്നീ പഞ്ചായത്തുകളും അടങ്ങിയ നിയമസഭാമണ്ഡലമാണിത്.
സി.പി.ഐയിലെ പി.എസ്. സുപാലാണ് ഈ മണ്ഡലത്തെ പ്രതിനിധീകരിക്കുന്നത്.
പുനലൂർ നിയമസഭാമണ്ഡലം അവലംബം
പുനലൂർ പേപ്പർ മിൽ ഇംഗ്ലീഷ് വിലാസം https://ml.wikipedia.org/wiki/Punalur_Paper_Mills
സംസ്ഥാനത്തെ പ്രമുഖ വ്യവസായസ്ഥാപനമായിരുന്നു പുനലൂർ നഗരത്തിൽ നിന്നും മൂന്നു കിലോമീറ്റർ മാറി സ്ഥിതി ചെയ്യുന്ന പേപ്പർമിൽ.
1885 ൽ കമ്മീഷൻ ചെയ്ത പേപ്പർ മില്ലിന്റെ പ്രധാന അസംസ്കൃത വസ്തു മുളയാണ് .
3000 ടൺ പേപ്പർ ഉത്പാദിപ്പിക്കാൻ കഴിവുണ്ടായിരുന്ന ഈ മില്ലിന്റെ ഉടമസ്ഥാവകാശം ഡാൽമിയ ഗ്രൂപ്പിനായിരുന്നു.
ലാഭത്തിൽ പ്രവർത്തിക്കുകയായിരുന്ന ഈ മിൽ ഉടമസ്ഥൻ ധനകാര്യ സ്ഥാപനങ്ങളുടെ വായ്പ്പ തിരിച്ചു അടക്കാത്തതിനാൽ 1987 ൽ അടച്ചിടുകയായിരുന്നു.
കഴിഞ്ഞ 23 വർഷമായി പൂട്ടിക്കിടക്കുന്ന മിൽ തുറക്കാൻ ഇപ്പോൾ ശ്രമം നടന്നു വരികയാണ്.
പുനലൂർ പേപ്പർ മിൽ ചരിത്രം
1200 തൊഴിലാളികൾ ജോലി ചെയ്തിരുന്ന പുനലൂർ പേപ്പർമിൽ തിരുവിതാംകൂറിലെ ആദ്യത്തെ സം‌യോജിത ഓഹരി കമ്പനിയാണ് (ജോയിന്റ് സ്റ്റോക്ക് കമ്പനി).
1885-1888 ൽ ബ്രിട്ടീഷ് പൗരനായ ഐ. എച്ച്. കാമറൂൺ കല്ലടയാറിന്റെ തീരത്തായി മിൽ സ്ഥാപിച്ചു.
കടലാസ് നിർമ്മാണ രംഗത്ത് ഈറ്റ കൊണ്ട് കടലാസ് നിർമ്മിക്കുന്ന ഇന്ത്യയിലെ ആദ്യ സ്ഥാപനമായിരുന്നു.
1913 മുതൽ മാനേജുമെന്റുകൾ മാറി വന്നു.
പതിയെ 277 ഏക്കറിലായി തഴച്ചു വളർന്നു.
1967ൽ എ.എഫ് ഹാർ‌വിയിൽ നിന്നും കൊൽക്കൊത്തക്കാരൻ എൽ. എൻ ഡാൽമിയ മിൽ ഏറ്റെടുത്തപ്പോൾ പ്രതിവർഷം 6500 ടണ്ണായിരുന്നു ഉത്പാദനം.
ആധുനിക യന്ത്രങ്ങൾ സ്ഥാപിച്ച് പ്രവർത്തനം തുറ്റങ്ങിയതോടെ ഉത്പാദനം 5000 ടണ്ണിലേയ്ക്ക് കുതിച്ചു.
അൺ ബ്ലീച്ച്ഡ് പേപ്പർ എന്ന ഗുണ നിലവാരം കുറഞ്ഞ കടലാസായിരുന്നു ആദ്യ കാല ഉത്പന്നം.
സൈനിക ആവശ്യങ്ങൾക്കുപയോഗിക്കുന്ന കാർ‌ട്രിഡ്ജ് പേപ്പർ, തീപ്പെട്ടി നിർമ്മാണത്തിനാവശ്യമായ കടലാസ്, ഇൻലൻഡ് പേപ്പർ, കേബിൾ ഇൻസുലേഷൻ പേപ്പർ, ഡാക്ക് പേപ്പർ, സോപ്പ് കവർ, പത്രക്കടലാസ് തുടങ്ങി 13 തരം കടലാസ് ഉത്പന്നങ്ങൾ ഇവിടെ നിന്നും ഉത്പാദിച്ചിരുന്നു.
80കളോടെ താഴേയ്ക്കായി മില്ലിന്റെ വളർച്ച.
1987 ആഗസ്റ്റ് 30നു മിൽ അടച്ചു പൂട്ടി.
ഉടമയായ കുനാൻ ഡാൽമിയയിൽ നിന്നും ഹൈദരാബാദ് ആസ്ഥാനമായ അകുല കൺസോർഷ്യം മിൽ ഏറ്റെടുത്തു.
പേപ്പർ നിർമ്മാണത്തോടൊപ്പം ഒരു പേപ്പർ സാങ്കേതികവിദ്യാ സ്ഥാപനവും സ്ഥപിക്കാൻ അവർക്ക് നീക്കമുണ്ട്.
അതുപോലെതന്നെ ഇന്ത്യയിലെ ആദ്യത്തെ മുള ഈറ അസംസ്കൃത വസ്തുവായി ഉപയോഗിച്ച്ണ്ടുള്ള പേപ്പർ നിർമ്മാണശാല ആയിരുന്നു 2015 ൽ വീണ്ടും പ്രവർത്തനം ആരംഭിക്കുന്നു
എൽ.ഡി.എഫ് സർക്കാരിന്റെ കാലത്ത് 2010 ആഗസ്ത് 20ന് പേപ്പർമില്ലിന്റെ പുനരുദ്ധാരണ പ്രവർത്തനത്തിന്റെ ഉദ്ഘാടനം നടത്തി.
ഡാൽമിയയിൽനിന്നു പേപ്പർമില്ലിന്റെ ഓഹരികൾ പുതിയ സംരംഭകർക്കു കൈമാറാനും പുതിയ എംഒയു ഒപ്പുവയ്ക്കാനും മില്ലുമായി ബന്ധപ്പെട്ട നിരവധി സാമ്പത്തികബാദ്ധ്യതകൾ ഒഴിവാക്കാനും എൽഡിഎഫ് സർക്കാർ നടപടിയെടുത്തു.
പഴയ തൊഴിലാളികൾക്കും ആശ്രിതർക്കും ആനുകൂല്യങ്ങളായി ഏഴുകോടിയോളം രൂപ വിതരണം ചെയ്തു.
2015 സെപ്റ്റംബർ 11ന് മുഖ്യമന്ത്രി ഉമ്മൻചാണ്ടി വീണ്ടും പേപ്പർ മിൽ തുറന്നുനൽകി.
ക്രാഫ്റ്റ് പേപ്പറാണ് മില്ലിന്റെ പ്രഥമ ഉത്പന്നം.
പ്രതിദിനം 90 ടൺ ക്രാഫ്റ്റ് പേപ്പർ ഉത്പാദിപ്പിക്കാൻ ശേഷിയുള്ള ഒന്നാംനമ്പർ മെഷീനാണ് മില്ലിൽ സജ്ജമാക്കിയിരിക്കുന്നത്.
പാഴ്ക്കടലാസാണ് അസംസ്‌കൃത വസ്തു.
രണ്ടുവർഷത്തിന് ശേഷം എഴുത്ത് കടലാസ് ഉൾപ്പെടെയുള്ള ഉത്പന്നങ്ങളുടെ നിർമ്മാണം കൂടി ആരംഭിക്കുന്നതോടെ 450 ഓളം പേർക്ക് തൊഴിൽ ലഭിക്കുമെന്ന് പ്രതീക്ഷിക്കുന്നു.
മുഖ്യ ഉത്പന്നങ്ങൾ
ഇവിടെ ഉത്പാദിപ്പിച്ചിരുന്ന ഗുണമേന്മയേറിയ കടലാസ് നാസിക്കിലെ ഇന്ത്യാ സെക്യൂരിറ്റി പ്രസിലും വിദേശ മാർകറ്റുകളിലും എത്തിയിരുന്നു.
പലതരം ആവശ്യങ്ങൾക്കുള്ള ക്രാഫ്റ്റ് പേപ്പർ ആണ് ഇവിടെ പ്രധാനമായും ഉത്പാദിപ്പിച്ചിരുന്നത്.
കേന്ദ്ര തപാൽ വകുപ്പിനാവശ്യമായ ഇന്ലന്റ്റ് കവറുകൾ, ന്യൂസ്പ്രിന്റ്‌ പേപ്പർ, എന്നിവയും ഇവിടെ ഉത്പാദിപ്പിച്ചിരുന്നു.
ഓഹരിവിപണിയിൽ ആദ്യം
1931ൽ കേരളത്തിൽ നിന്നും ഓഹരിവിപണിയിൽ ലിസ്റ്റ് ചെയ്യപ്പെടുന്ന ആദ്യത്തെ ജോയിന്റ് സ്റ്റോക്ക്‌ എക്സ്ചേഞ്ച്‌ കമ്പനിയായി പുനലൂർ പേപ്പർ മിൽസ്.
ഒരുകാലത്ത് ആയിരത്തോളം തൊഴിലാളികൾ ജോലി ചെയ്തിരുന്ന പുനലൂർ പേപ്പർ മില്സിൽ മൂന്ന് ഫാക്ടറി യൂണിറ്റുകളാണുള്ളത്.
സ്വാതന്ത്ര്യാനതരം കേരളത്തിൽ ഏറ്റവുമധികം ലാഭമുണ്ടാക്കിയ കമ്പനിയായിരുന്നു ഇത്.
മില്ലിന്റെ ഉയർച്ചയും പതനവും
1940ൽ കല്ലടയാറിന്റെ തീരത്ത് സ്ഥാപിച്ച ജലവൈദ്യുത നിലയത്തിൽ നിന്നുല്പാദിപിച്ചിരുന്ന വൈദ്യുതിയായിരുന്നു 30വർഷത്തോളം കമ്പനിയുടെ പ്രവർത്തനങ്ങൾക്കായി ഉപയോഗിച്ചിരുന്നത്.
1978ൽ ന്യൂസ്പ്രിന്റ് ഫാക്ടറി യുണിറ്റിലുണ്ടായ തീപ്പിടുത്തം പേപ്പർ മില്ലിനെ വൻ സാമ്പത്തിക നഷ്ടത്തിലേക്ക്‌ തള്ളിവിട്ടു.
അവിടെ മില്ലിന്റെ തകർച്ച ആരംഭിക്കുകയായിരുന്നു.
വർധിച്ചുവന്ന ജനസംഖ്യയും കുറഞ്ഞുവരുന്ന വനവിസ്തൃതിയും അസംസ്കൃത വസ്തുക്കളുടെ ലഭ്യതയെയും അതുവഴി ഉത്പാദനത്തെയും സാരമായി ബാധിച്ചു.
കുറഞ്ഞ ഉത്പാദനക്ഷമതയും പ്രവര്ത്തിസംയവും മൂലം പല തൊഴിലാളികൾക്കും ജോലി നഷ്ടമായി.
വേതനം മുടങ്ങാതെ നൽകുക, ആനുകൂല്യങ്ങൾ വർദ്ധിപ്പിക്കുക എന്നീ ആവശ്യങ്ങലോടെ യൂണിയനുകളുടെ നേതൃത്വത്തിൽ തൊഴിൽ സമരങ്ങളും അരങ്ങേറി.
തൊഴിലാളികളുടെ പ്രശ്നങ്ങൾ രമ്യമായി പരിഹരിക്കാൻ മാറിമാറിവന്ന മാനേജ്മെന്റുകൾ പരാജയപ്പെട്ടതോടെ 1987 ഒക്ടോബർ 1ന് പുനലൂർ പേപ്പർ മിൽസിനു താഴുവീണു.
1985ൽ കമ്പനിയുടെ ഉടമസ്ഥനായിരുന്ന ലക്ഷ്മി നിവാസ് ഡാൽമിയ തന്റെ ജീവിതത്തിലെ ഏറ്റവും വലിയ അബദ്ധമായാണ് പുനലൂർ പേപ്പർ മില്സിന്റെ ഏറ്റെടുക്കലിനെ വിശേഷിപ്പിച്ചത്‌.
കമ്പനി ഏറ്റെടുത്തു വീണ്ടും തുറന്നു പ്രവർത്തിപ്പിക്കാൻ സംസ്ഥാന സർക്കാർ പല വ്യവസായികളെയും സമീപിച്ചെങ്കിലും ആരും മുന്നോട്ടുവന്നില്ല.
ഇടക്കാലത്ത് ഹൈദരാബാദ് ആസ്ഥാനമായുള്ള അതുല ഇന്ടസ്ട്രീസിന്റെ കൈവശമായിരുന്ന മിൽ കേരള സർക്കാരിന്റെ സഹകരണത്തോടെ പ്രദേശത്തെ ചില വ്യാപാരികൾ ഏറ്റെടുത്തു വീണ്ടും പ്രവർത്തനം ആരംഭിക്കുകയാണ്.
28 വർഷത്തോളം അടഞ്ഞുകിടന്നതിനു ശേഷമാണ് 2015 സെപ്റ്റംബർ മാസത്തിൽ പുനലൂർ പേപ്പർ മിൽസ് പുനരാരംഭിക്കുന്നത്.
മുൻകാല തൊഴിലാളികളുടെ ആനുകൂല്യങ്ങളും മറ്റു കുടിശ്ശികകളും കൊടുത്തുതീർന്നശേഷമാണ് കമ്പനി പ്രവർത്തനം പുനരാരംഭിച്ചിരിക്കുന്നത്.
കമ്പനിയുടെ ആവശ്യത്തിനായി ഒരു 110 കെ വി സബ്സ്റ്റേഷനും സ്ഥാപിച്ചിട്ടുണ്ട്.
പൂട്ടുന്ന സമയത്ത് 227ഏക്കറോളം ഭൂമിയുണ്ടായിരുന്ന കമ്പനിയുടെ കൈവശം കയ്യേറ്റം മൂലം ഇപ്പോൾ 90 ഏക്കർ ഭൂമിയെ ഉള്ളൂ.
ഇന്ത്യക്കകത്തുനിന്നും ശ്രീലങ്കയിൽനിന്നും സംഭരിക്കുന്ന പാഴ്കടലാസ് പുനചമ്ക്രമണം ചെയ്തു ക്രാഫ്റ്റ് പേപ്പർ ഉത്പാദിപ്പിക്കാനാണ് കമ്പനി ഇപ്പോൾ ലക്ഷ്യമിടുന്നത്.
പുനലൂരിന് സമീപം തന്നെയുള്ള തമിഴ്നാട്ടിലെ ശിവകാശി മാർക്കറ്റിനെ ലക്ഷ്യമിട്ടാണ് ഉത്പാദനം.
ആദ്യഘട്ടത്തിൽ 90ടണ്ണും രണ്ടാം ഘട്ടത്തിൽ 200 ടണ്ണുമായി ഉല്പാദനം നടത്താനാണ് ഉദ്ദേശം.
അവലംബം ↑ ↑ പുറം കണ്ണികൾ
വിക്കിമാപ്പിയയിൽ
പുനരുപയോഗം ഉപയോഗം കഴിഞ്ഞ ഒരു ഹെൽമറ്റ് ചെടിച്ചട്ടിയായി പുനരുപയോഗിച്ചിരിക്കുന്നു.
ഒരു വസ്തു അതിന്റെ ഉദ്ദേശിക്കപ്പെട്ടിട്ടുള്ള ആവശ്യത്തിനായോ അഥവാ വിഭിന്നമായ മറ്റൊരു ആവശ്യത്തിനായോ വീണ്ടും ഉപയോഗിക്കുന്ന പ്രക്രിയയാണ് പുനരുപയോഗം എന്നുപറയുന്നത്.
ഇപ്രകാരം വസ്തുക്കളെ സാധാരണ രീതിയിലോ അല്ലെങ്കിൽ മറ്റൊരു ആവശ്യത്തിനായി സൃഷ്ടിപരമായോ പുനരുപയോഗിക്കുന്നതിലൂടെ മാലിന്യങ്ങളുടെ അളവു നിയന്ത്രിക്കുന്നതിനും ഹരിത സമ്പദ്‍വ്യവസ്ഥ കെട്ടിപ്പടുക്കുന്നതിനും സാധിക്കുന്നു.
മാലിന്യം കൈകാര്യം ചെയ്യുന്നതിനായി അന്താരാഷ്ട്രതലത്തിൽ അംഗീകരിക്കപ്പെട്ടിട്ടുള്ള ഒരു പ്രധാന മാർഗ്ഗമാണ് പുനരുപയോഗം.
പുതിയ ഉല്പന്നങ്ങളുടെ നിർമ്മാണത്തിനായി, ഉപയോഗം കഴിഞ്ഞ ഉല്പന്നങ്ങളിൽ നിന്നും അസംസ്കൃത വസ്തുക്കൾ വേർതിരിക്കുന്ന പ്രക്രിയയാണ് പുനരുൽപ്പാദനം അഥവാ പുനഃചംക്രമണം.
ഒരു ഉല്പന്നത്തിന്റെ പുനരുപയോഗത്തിലൂടെ (പുനരുല്പാദനമല്ല) സമയം, ധനം, ഊർജ്ജം, അസംസ്കൃത വസ്തുക്കൾ എന്നിവ ലാഭിക്കാൻ സാധിക്കുന്നു.
പുനരുപയോഗവും പുനരുല്പാദനവും വ്യത്യസ്തമായ പ്രക്രിയകളാണ്.
നിരാസം, പരിമിതപ്പെടുത്തൽ, പുനരുപയോഗം, പുനരുല്പാദനം എന്നിവയാണ് മാലിന്യ സംസ്കരണ രംഗത്ത് അനുവർത്തിക്കുന്ന പ്രധാന രീതികൾ.
പ്രയോജനങ്ങളും പരിമിതികളും
വസ്തുക്കളുടെ പുനരുപയോഗത്തിന് അവയുടേതായ ഗുണങ്ങളും ദോഷങ്ങളുമുണ്ട്.
മാലിന്യനിർമാർജ്ജനം, അസംസ്കൃതവസ്തുക്കളുടെ സംരക്ഷ​ണം, തോഴിലവസരങ്ങൾ ലഭ്യമാക്കൽ തുടങ്ങിയവ പ്രധാനനേട്ടങ്ങളാണ്.
ശേഖരണം, വൃത്തിയാക്കൽ, വിഷപദാർത്ഥങ്ങളുടെ സാന്നിദ്ധ്യം, കടത്ത് എന്നിവ പ്രധാന പരിമിതികളാണ്.
ഗുണങ്ങൾ ഒറ്റത്തവണ ഉപയോഗിക്കുന്ന ഉൽ‌പ്പന്നങ്ങളെ പുനരുപയോഗിക്കാൻ‌ കഴിയുന്നവയായി മാറ്റിസ്ഥാപിക്കുന്നതിലൂടെ ഊർജ്ജവും അസംസ്കൃത വസ്തുക്കളും സംരക്ഷിക്കാൻ സാധിക്കുന്നു, വീണ്ടുമുള്ള ഉല്പാദനത്തിന്റെ എണ്ണം കുറയ്‌ക്കാൻ സാധിക്കുന്നു.
സംസ്കരണത്തിന്റെ ആവശ്യവും ചെലവും കുറയുന്നു.
പുനർനിർമ്മാണം സാമ്പത്തിക മേഖലയ്ക്ക്, പ്രത്യേകിച്ചും അവികസിതവും വികസ്വരവുമായ മേഖലകളിൽ പുതിയയതും തദ്ദേശീയവുമായ തൊഴിലവസരങ്ങളും അതുവഴി സാമ്പത്തിക നേട്ടവും പ്രധാനം ചെയ്യുന്നു.
ദോഷങ്ങൾ അവലംബം
പുനരുപയോഗിക്കാവുന്ന ലോഞ്ച് വെഹിക്കിൾ ലാൻഡിംഗ് പരീക്ഷണം ലക്ഷ്യങ്ങൾ
ഇന്ത്യ വികസിപ്പിച്ച പുനരുപയോഗ വിക്ഷേപണ വാഹനത്തിന്റെ രണ്ടാമത്തെ പരീക്ഷണ പറക്കലായിരുന്നു LEX.
പരീക്ഷണ പറക്കലിന്റെ ലക്ഷ്യങ്ങൾ ഇപ്രകാരമായിരുന്നു: ഒരു സ്‌പേസ് റീ-എൻട്രി വെഹിക്കിളിന്റെ ലാൻഡിംഗിന്റെ കൃത്യമായ വ്യവസ്ഥകൾ അനുകരിക്കുന്നു - ഉയർന്ന വേഗത, ആളില്ല, സ്വയംഭരണാധികാരമുള്ള, അതേ മടക്ക പാതയിൽ നിന്ന് കൃത്യമായ ലാൻഡിംഗ് ഭൂമിയുടെ ആപേക്ഷിക പ്രവേഗം, ലാൻഡിംഗ് ഗിയറുകളുടെ സിങ്കിംഗ് നിരക്ക്, ഒരു പരിക്രമണ റീ-എൻട്രി ബഹിരാകാശ വാഹനം അതിന്റെ റിട്ടേൺ പാതയിൽ അനുഭവിച്ചേക്കാവുന്ന കൃത്യമായ ബോഡി നിരക്കുകൾ എന്നിവ പോലുള്ള ലാൻഡിംഗ് പാരാമീറ്ററുകൾ സാധൂകരിക്കുന്നു മിഷൻ പ്രൊഫൈൽ
2023 ഏപ്രിൽ 2 ന്, ISRO RLV-TD യുടെ ലാൻഡിംഗ് പരീക്ഷണം (LEX) വിജയകരമായി നടത്തി.
ഹൈപ്പർസോണിക് സമ്മർ എക്സ്പിരിമെന്റിന് (HEX) ശേഷം നടത്തിയ രണ്ടാമത്തെ പരീക്ഷണമായിരുന്നു ഇത്.
6.5 മീറ്റർ നീളമുള്ള ചെറിയ പ്രോട്ടോടൈപ്പ് പുനരുപയോഗിക്കാവുന്ന ലോഞ്ചർ ഇന്ത്യൻ വ്യോമസേനയുടെ ചിനൂക്ക് ഹെലികോപ്റ്റർ 4.5 കിലോമീറ്റർ ഉയരത്തിൽ എത്തിച്ചു.
ആവശ്യമായ ഉയരത്തിലും കൃത്യമായ മുൻകൂട്ടി നിശ്ചയിച്ച പാരാമീറ്ററുകളിലും എത്തിയ ശേഷം, RLV സ്വയംഭരണാധികാരത്തോടെ പുറത്തിറങ്ങി.
RLV പിന്നീട് സ്വയം നിയന്ത്രിക്കുകയും, താഴേക്ക് നീങ്ങുകയും, പരീക്ഷണത്തിനായി പ്രത്യേകം സൃഷ്ടിച്ച ചിത്രദുർഗ എയറോനോട്ടിക്കൽ ടെസ്റ്റ് റേഞ്ചിലെ വിപുലീകൃത റൺവേയിൽ ലാൻഡ് ചെയ്യുകയും ചെയ്തു.
ഈ പരീക്ഷണത്തിനായി ഐഎസ്ആർഒ ഡിആർഡിഒയുമായും ഇന്ത്യൻ വ്യോമസേനയുമായും സഹകരിച്ചു.
സ്യൂഡോലൈറ്റ് സിസ്റ്റം, കാ-പാസു റഡാർ ആൾട്ടിമീറ്റർ, NavIC റിസീവർ, തദ്ദേശീയ ലാൻഡിംഗ് ഗിയർ, എയ്‌റോഫോയിൽ ഹണികോംബ് ഫിൻസ്, ബ്രേക്ക് പാരച്യൂട്ട് സിസ്റ്റം എന്നിങ്ങനെ നിരവധി പുതിയ അത്യാധുനിക സാങ്കേതികവിദ്യകൾ ഈ ദൗത്യത്തിൽ ഉപയോഗിക്കുകയും പ്രദർശിപ്പിക്കുകയും ചെയ്തു.
ദൗത്യം വിജയകരമായി പൂർത്തിയാക്കിയ ശേഷം, വിവിധ വ്യവസ്ഥകളിൽ സോഫ്റ്റ്‌വെയറിന്റെയും ഹാർഡ്‌വെയറിന്റെയും സന്നദ്ധത പരിശോധിക്കുന്നതിനായി ഇത്തരത്തിലുള്ള കൂടുതൽ ലാൻഡിംഗ് ടെസ്റ്റുകൾ നടത്താൻ തങ്ങൾ പദ്ധതിയിടുകയാണെന്ന് ഐഎസ്ആർഒ ചെയർമാൻ എസ്. സോമനാഥ് മാധ്യമങ്ങളോട് പറഞ്ഞു.
ലാൻഡിംഗ് ശ്രമത്തിന് ശേഷം നടത്തേണ്ട പരീക്ഷണങ്ങളുടെ അടുത്ത ശ്രേണിയിൽ റീ-ഓർബിറ്റൽ ഫ്ലൈറ്റ് എക്സ്പിരിമെന്റും (REX) സ്ക്രാംജെറ്റ് പ്രൊപ്പൽഷൻ പരീക്ഷണവും (SPEX) ഉൾപ്പെടുന്നു.
ഇതും കാണുക ഇന്ത്യൻ ബഹിരാകാശ ഗവേഷണ സ്ഥാപനം റഫറൻസുകൾ
പൂങ്കാവനം മാസിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട്ടു നിന്ന് പ്രസിദ്ധീകരിക്കുന്ന ഇസ്ലാമിക കുടുംബ മാസികയാണ് പൂങ്കാവനം മാസിക.
ഡോ.ഹുസൈൻ രണ്ടത്താണിയാണ് ചീഫ് എഡിറ്റർ.
പൂങ്കുന്നം ഇംഗ്ലീഷ് വിലാസം https://ml.wikipedia.org/wiki/Poonkunnam
കേരളത്തിലെ തൃശ്ശൂർ ജില്ലയിലെ ഒരു പ്രധാന വാണിജ്യ-ഗാർഹിക കേന്ദ്രമാണ് പൂങ്കുന്നം .
തൃശ്ശൂർ നഗരകേന്ദ്രമായ സ്വരാജ് റൌണ്ടിൽ നിന്നും 2 കിലോമീറ്റർ അകലെയാണ് പൂങ്കുന്നം.
തൃശ്ശൂർ കോർപ്പറേഷന്റെ ആദ്യത്തെ ഡിവിഷൻ പൂങ്കുന്നമാണ്.
ഇവിടത്തെ ശിവക്ഷേത്രം പ്രശസ്തമാണ്.
നൂറ്റെട്ട് ശിവാലയങ്ങളിലൊന്നായ ഇവിടം തൃശ്ശൂർ വടക്കുന്നാഥ ക്ഷേത്രത്തിന്റെ മൂലസ്ഥാനമായി കണക്കാക്കപ്പെടുന്നു.
ശങ്കരൻകുളങ്ങര ഭഗവതിക്ഷേത്രം , സീതാരാമസ്വാമിക്ഷേത്രം എന്നിവയാണ് ഇവിടെയുള്ള മറ്റ് രണ്ട് പ്രമുഖ ക്ഷേത്രങ്ങൾ.
പട്ടണത്തിലെ ഏറ്റവും അധികം ഫ്ലാറ്റുകൾ ഉള്ളത് ഇവിടെയാണു്.
മാത്രവുമല്ല, നഗരത്തിലെ, പ്രമുഖ കാർ ഷോറൂമുകളും പൂങ്കുന്നത്താണ്‌ സ്തിഥി ചെയ്യുന്നതു്.
നിരവധി സ്കൂളുകളും ഇവിടെയുണ്ട്.
പൂങ്കുന്നം ഗവൺ‌മെന്റ് ഹൈസ്കൂൾ, ഹരിശ്രീ വിദ്യാനിധി, ഹരിശ്രി വിദ്യാനിധി നഴ്സറി, പാറമേക്കാവ് വിദ്യാമന്ദിർ എന്നിവ അവയിൽ ചിലതാണ്‌.
ശോഭാ സിറ്റിയുടെ സ്ഥലമായ പുഴയ്ക്കൽ , പൂങ്കുന്നത്തിനടുത്താണ്.
ധനലക്ഷ്മി ബാങ്കിന്റെ ഹെഡ്ക്വാർട്ടേഴ്സ് ഇവിടെയാണ് സ്ഥിതി ചെയ്യുന്നത്.
കല്ല്യാൺ ജൂവലേഴ്സിന്റെ ഹെഡ് ഓഫീസും ഇവിടെയാണ്.
പൂങ്കുന്നം (തൃശ്ശൂർ നോർത്ത്) റെയിൽ‌വേ സ്റ്റേഷൻ തൃശ്ശൂർ - വടക്കാഞ്ചേരി റെയിൽ പാതയിലാണ്.
പ്രാദേശിക തീവണ്ടികളേ ഇവിടെ നിറുത്താറുള്ളൂ.
ഗുരുവായൂർ ഭാഗത്തേയ്ക്കുള്ള തീവണ്ടികൾ പിരിയുന്നത് ഇവിടെവച്ചാണ്.
പുറത്തുനിന്നുള്ള കണ്ണികൾ Poonkunnam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂങ്കുന്നത്തിന്റെ ഉപഗ്രഹ ചിത്രം
പൂങ്കുലകരിച്ചിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കശുമാവിനെ ബാധിക്കുന്ന ഒരു കുമിൾ രോഗമാണ് പൂങ്കുലക്കരിച്ചിൽ.
കോളറ്റോ ട്രൈക്കം സ്പീഷ്യസ്സ് കുമിളുകളാണ് ഇതിന് കാരണം.
പൂങ്കുലകളിൽ പിങ്കു കലർന്ന തവിട്ടുനിറത്തിലുള്ള  വെളുത്തുഅ പൊട്ടുകൾ പ്രത്യക്ഷപ്പെടുന്നതാണ് പ്രധാന ലക്ഷണങ്ങൾ.
ഈ പൊട്ടുകൾ വലുതായി ഒന്നിച്ചുചേർന്ന് പൂങ്കുകൾ ഉണങ്ങുന്നു.
പൂങ്കുലച്ചാഴി ഇംഗ്ലീഷ് വിലാസം https://ml.wikipedia.org/wiki/Coreidae
പ്രാണികളിലെ വലിയൊരു കുടുംബമാണ് പൂങ്കുലച്ചാഴികൾ (Corild bug) Coreidae - കോറിഡേ .
250 ജീനസ്സുകളിലായി 1800 ഓളം സ്പീഷ്യസുകൾ ലോകത്തുണ്ട്.
സാധാരണ ഇവയുടെ വലിപ്പം 7 മില്ലിമീറ്റർ തൊട്ട് 40മില്ലിമീറ്റർ വരെയാണ്.
കോറിഡേയുടെ നാമം പ്രാദേശികമായി വ്യത്യാസപ്പെട്ടിരിക്കും.
സാധാരണയായി സസ്യങ്ങളുടെ സ്രവമാണ് ഇവയുടെ ഭക്ഷണം.
ഇതിലെ ചില ഇനങ്ങൾ മാംസഭോജികളാണെന്ന വാദം ഉന്നയിക്കപ്പെട്ടിട്ടുണ്ട്.
എന്നാൽ തെളിവുകളുടെ അഭാവത്തിൽ ഇതിൽ ആശയക്കുഴപ്പം നിലനിൽക്കുന്നു.
ആക്രമണം തെങ്ങിൽ
തെങ്ങിന്റെ മച്ചിങ്ങ, ക്ലാഞ്ഞിൽ, കൊതുമ്പ്, ഓല എന്നിവിടങ്ങളിൽ മുട്ടയിട്ട് പെരുകുകയും നാശമുണ്ടാക്കുകയും ചെയ്യുന്നവയാണ് പൂങ്കുലച്ചാഴികൾ.
ഇളം കോശത്തിൽ നിന്ന് നീരൂറ്റികുടിയ്ക്കുന്നതു മൂലം മച്ചിങ്ങ പൊഴിച്ചിൽ കുരുടിച്ച തേങ്ങ എന്നിവയുണ്ടാകുന്നു.
↑ Comstock, J. H. An Introduction to Entomology, Comstock Publishing.
May be downloaded from: ↑ University of Kentucky Entomology/Kentucky Critter Files/Kentucky Insects/True Bugs/Leaf-footed Bugs
പൂങ്കനി ഇംഗ്ലീഷ് വിലാസം https://ml.wikipedia.org/wiki/Poongani Performing
വില്ലു പാട്ടിന്റെ ഇന്ത്യൻ അവതാരകയായിരുന്നു പൂങ്കനി.
(തമിഴ്: பூங்கனி, പൂങ്കനി അമ്മാൾ, പൂങ്കനി അമ്മ എന്നും അറിയപ്പെടുന്നു) (1934, സരവനൻ തെറി - 2 നവംബർ 2018, കോട്ടാരം, തമിഴ്നാട് ) അവർക്ക് മദ്രാസ് സർവകലാശാലയുടെ ഓം മുത്തു മാരി അവാർഡ് ലഭിച്ചിരുന്നു.
1934 ൽ തമിഴ്‌നാട്ടിലെ കന്യാകുമാരി ജില്ലയിലെ അഗസ്തീശ്വരത്തിനടുത്തുള്ള സരവനൻ തെറിയിലാണ് പൂങ്കാനി ജനിച്ചത്.
നാലാം ക്ലാസ് വരെ അവർ സ്കൂളിൽ പോയെങ്കിലും കുടുംബ സാഹചര്യങ്ങൾ അവരെ തുടരാൻ അനുവദിച്ചില്ല.
10 അല്ലെങ്കിൽ 12 വയസ്സുള്ളപ്പോൾ ഒരു പ്രാദേശിക ക്ഷേത്രത്തിൽ വില്ലു പാട്ടു ചെയ്യുന്ന ഒരു സംഘത്തെ അവർ കണ്ടു.
കലാരൂപത്തിലെ ശ്രദ്ധേയരായ രണ്ട് വനിതാ വക്താക്കളായ ലക്ഷ്മിയും ധനലക്ഷ്മിയും ഈ കലാരൂപം പിന്തുടരാൻ അവരെ പ്രോത്സാഹിപ്പിച്ചു.
പാരമ്പര്യത്തിന്റെ ആചാര്യന്മാരായ വേദാമണിക്കം പുലവാർ, ശിവലിംഗം വത്തിയാർ എന്നിവരിൽ നിന്ന് അവർ വില്ലു പാട്ടു പഠിച്ചു.
കുടത്തിന്റെ (ഒരു കളിമൺ കലം വാദ്യോപകരണം) താളവാദ്യക്കാരനായ തങ്കപാണ്ഡിയൻ അംഗമായിരുന്ന ഒരു സംഘവുമായി പൂങ്കാനി പ്രകടനം ആരംഭിച്ചു.
അവർക്ക് പതിനഞ്ചു വയസ്സുള്ളപ്പോൾ അവർ വിവാഹം കഴിക്കുകയും അവർ ഒരുമിച്ച് പ്രകടനം തുടരുകയും ചെയ്തു.
തങ്കപാണ്ഡിയൻ 2015 ൽ അന്തരിച്ചു.
2018 നവംബർ 2-ന് മരിക്കുന്നതുവരെ പൂങ്കനി നാഗർകോയിലിനടുത്തുള്ള കോട്ടാരാമിൽ ഒരു ചെറിയ പെൻഷനിൽ ജീവിച്ചിരുന്നു.
എന്നിരുന്നാലും അവസാന വർഷത്തിൽ അവരുടെ വസതി പരിഷ്കരിച്ചു.
സിംഗപ്പൂരിൽ നിന്നുള്ള തമിഴ് റാപ്പറായ ലേഡി കാഷ് അവരെ സന്ദർശിച്ച് അവരുടെ വീട് വൃത്തിയാക്കി.
അവരുടെ സന്ദർശനത്തോടെ പൂങ്കനി വീണ്ടും ശ്രദ്ധാകേന്ദ്രമായി.
അവരുടെ ബഹുമാനാർത്ഥം ലേഡി കാഷ് "വില്ലുപാട്ട്" എന്ന ഗാനം സൃഷ്ടിച്ചതായി പത്രങ്ങൾ റിപ്പോർട്ട് ചെയ്തു.
വില്ലു പാട്ട് ഒരു ദീർഘകാല സംഗീത കഥ പറയുന്ന പാരമ്പര്യമാണ്.
സംഗീതജ്ഞരുടെ ഒരു ട്രൂപ്പിന്റെ അകമ്പടിയോടെ ചരടുകളുള്ള വില്ലുകൊണ്ട് ഇത് അവതരിപ്പിക്കപ്പെടുന്നു, കൂടാതെ പ്രധാന ഗായകനും അനുഗമിക്കുന്നവരും തമ്മിലുള്ള ഒരു കോളും പ്രതികരണവും ഉൾപ്പെടുന്നു.
പൂങ്കാനി ഒരു തനതായ വീശുകോൾ, മണികളുള്ള ഇരട്ട കട്ടിയുള്ള വടികൾ എന്നിവയ്‌ക്കൊപ്പം വില്ലു കളിക്കുന്ന ഒരു സാങ്കേതികത വികസിപ്പിച്ചെടുത്തു.
പ്രാദേശിക ദേവതകളുടെ കഥകൾ പറയുന്ന അനുഷ്ഠാന ഗാനം പരമ്പരാഗതമായി മൂന്ന് ദിവസം നീണ്ടുനിന്നു.
മുത്താരമ്മം, സുഡലൈമാടൻ ക്ഷേത്രങ്ങളിലെ മതപരമായ ആഘോഷങ്ങളുടെ തിരശ്ശീലയായിരുന്നു പൊതുവെ ഈ പ്രകടനങ്ങൾ.
70-ആം വയസ്സിൽ വിരമിക്കുന്നതുവരെ പൂങ്കണിയും സംഘവും തെക്കൻ തമിഴ്‌നാട്ടിലും കേരളത്തിലും അമ്പത് വർഷത്തിലേറെയായി പരിപാടികൾ അവതരിപ്പിച്ചു.
വില്ലു പാട്ടിന്റെ ഏതാണ്ട് മുഴുവൻ ക്ലാസിക്കൽ റെപ്പർട്ടറിയും പുതിയ പാട്ടുകൾ വികസിപ്പിച്ചെടുത്തതിന്റെ ബഹുമതി പൂങ്കാനിക്ക് ലഭിച്ചു.
യുവതലമുറയിലെ കലാകാരന്മാരെയും അവർ പഠിപ്പിച്ചു അവലംബം പുറംകണ്ണികൾ
പൂങ്കുന്നം ശിവക്ഷേത്രം
10°32′06″N 76°12′10″E ﻿ / ﻿ 10.5350993°N 76.2027939°E ﻿ / 10.5350993; 76.2027939 ഇംഗ്ലീഷ് വിലാസം https://ml.wikipedia.org/wiki/Poonkunnam_Siva_Temple ശിവക്ഷേത്രം - നാലമ്പലം
കേരളത്തിലെ തൃശ്ശൂർ ജില്ലയിലെ പൂങ്കുന്നത്ത് സ്ഥിതിചെയ്യുന്ന ഒരു ക്ഷേത്രമാണ് പൂങ്കുന്നം ശിവക്ഷേത്രം .
വടക്കുന്നാഥക്ഷേത്രവുമായി അഭേദ്യബന്ധമുള്ള ക്ഷേത്രമാണിത്.
വടക്കുംനാഥക്ഷേത്രത്തിലേക്ക് കുടികൊണ്ട ദേവനും ദേവിയും തന്നെയാണ് ഇവിടെയെന്നു വിശ്വസിക്കുന്നു.
108 ശിവക്ഷേത്രങ്ങളിൽ ഒന്നായ പൂങ്കുന്നത്ത് ക്ഷേത്രത്തിലെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു .
ശിവാലയനാമസ്തോത്രത്തിൽ, 'പൊങ്ങണം' എന്നാണ് സ്ഥലം അറിയപ്പെടുന്നത്.
ഈ ക്ഷേത്രത്തിലെ ശിവലിംഗം സ്വയംഭൂവാണ്.
ഇവിടെ കുടികൊണ്ടിരുന്ന ശിവ-പാർവ്വതീമാർ ഇതിലും അനുയോജ്യമായ സ്ഥല കണ്ടെത്താൻ തങ്ങളുടെ ഭൂതഗണങ്ങളിൽ ഒരാളായ സിംഹോദരനോടു പറഞ്ഞുവത്രേ.
സിംഹോദരൻ പിന്നീട് കണ്ടു പിടിച്ച സ്ഥലമാണ് വടക്കുംനാഥക്ഷേത്രം.
സിംഹോദരൻ തിരിച്ചു വരാൻ വൈകിയെന്നും സിംഹോദരനെ അന്വേഷിച്ച് ശിവപാർവ്വതിമാർ പുറപ്പെട്ട് വടക്കുംനാഥക്ഷേത്രത്തിൽ കുടികൊണ്ടുവെന്നും ഐതിഹ്യം.
അതായത് വടക്കുംനാഥനും ദേവി പാർവ്വതിയും ഇവിടെ പൂങ്കുന്നത്താണ് ആദ്യം കുടികൊണ്ടത് എന്നുവിശ്വസിക്കുന്നു.
പിന്നീട് ദേവ-ദേവി ചൈതന്യം മനസ്സിലാക്കി പൂങ്കുന്നത്തും വടക്കുന്നാഥത്തും ക്ഷേത്രം പണിതുവെന്നുമാണ് വിശ്വാസം.
വടക്കുംനാഥക്ഷേത്രത്തിലേതുപോലെതന്നെ ഇവിടെയും ശിവദർശനം പടിഞ്ഞാറേക്ക് തന്നെയാണ്.
അതുപോലെതന്നെ അതേ ശ്രീകോവിലിൽ കിഴക്കു ദർശനം നൽകി പാർവ്വതീദേവിയും കുടികൊള്ളുന്നു.
ഇവിടെയും അർദ്ധനാരീശ്വരനായി രൗദ്രഭാവത്തിലാണ് ശിവൻ വാഴുന്നത്.
എന്നാൽ ശിവലിംഗം നെയ്യിട്ടുമൂടിയിട്ടില്ല.
ഇവിടുത്തെ ശ്രീകോവിൽ വളരെ വലിപ്പമേറിയതാണ്.
പടിഞ്ഞാറേ നടയിൽ ചതുരാകൃതിയിൽ നമസ്കാര മണ്ഡപവും പണിതീർത്തിട്ടുണ്ട്.
നാലമ്പലവും ബലിക്കൽപുരയും എല്ലാം കേരളാശൈലിയിൽ തന്നെയാണ് പണിതിരിക്കുന്നത്.
പടിഞ്ഞാറ് ഭാഗത്ത് ഇരുനിലയിൽ ക്ഷേത്രഗോപുരം പണിതീർത്തിരിക്കുന്നു.
ഈ ഗോപുരം അടുത്തിടക്ക് പണിതതാണ്.
ഗോപുരത്തിൽ പണിതീർത്തിരിക്കുന്ന ദേവശില്പങ്ങൾ ഗോപുരത്തിനു ഭംഗി വർദ്ധിപ്പിക്കുന്നുണ്ട്.
വിശേഷങ്ങളും, പൂജാവിധികളും ശിവരാത്രി നവരാത്രി അയ്യപ്പൻ വിളക്ക് ഉപക്ഷേത്രങ്ങൾ ഗണപതി അയ്യപ്പൻ ശ്രീകൃഷ്ണൻ നാഗദൈവങ്ങൾ ബ്രഹ്മരക്ഷസ്സ്
ഇവരിൽ ഗണപതിയൊഴികെയുള്ളവരുടെ സ്ഥാനം നാലമ്പലത്തിന് പുറത്താണ്.
പാർത്ഥസാരഥിഭാവത്തിലുള്ള ശ്രീകൃഷ്ണപ്രതിഷ്ഠ ക്ഷേത്രത്തിലെ ഒരു ആകർഷണമാണ്.
തൃശ്ശൂർ പൂങ്കുന്നം ജംഗ്ഷനരുകിലാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിന്റെ വടക്കുഭാഗത്തുകൂടെ തൃശ്ശൂർ- കുറ്റിപ്പുറം സംസ്ഥാനപാത കടന്നുപോകുന്നു.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ Poonkunnam Siva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂങ്കുന്നം തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Punkunnam_railway_station
തൃശ്ശൂരിന്റെ നഗരപ്രാന്തങ്ങളിലൊന്നായ പൂങ്കുന്നത്ത് സ്ഥിതി ചെയ്യുന്ന തീവണ്ടി നിലയമാണ് പൂങ്കുന്നം തീവണ്ടി നിലയം .
തിരക്കേറിയ ഷൊർണ്ണൂർ-കൊച്ചിൻ ഹാർബർ സെക്ഷനിലെ തൃശ്ശൂർ തീവണ്ടി നിലയത്തിനും മുളംകുന്നത്തുകാവ് തീവണ്ടി നിലയത്തിനും ഇടയ്ക്കുള്ള തീവണ്ടി നിലയമാണിത്.
‌ എല്ലാ പാസഞ്ചർ ട്രെയിനുകളും ഏതാനും ദീർഘദൂര എക്സ്പ്രസ് ട്രെയിനുകളും ഇവിടെ നിർത്തുന്നു.
പൂങ്കുല Aloe hereroensis , showing inflorescence with branched peduncle
ഒരു പൂങ്കുല An inflorescence എന്നാൽ, ഒരു പ്രധാന ശാഖയിലോ ശാഖകൾ, സങ്കീർണ്ണമായ ഒരു കൂട്ടം ശാഖകളിലോ ക്രമീകരിച്ചിരിക്കുന്ന ഒരു കൂട്ടം പൂക്കളോ  പൂക്കളുടെ ഒരു ക്ലസ്റ്ററോ ആണ്.
രൂപവിജ്ഞാനീയപരമായി, പൂങ്കുല പൂക്കളുണ്ടാകുന്ന ബീജസസ്യങ്ങളുടെ രൂപാന്തരണം വന്ന കാണ്ഡമാണ്.
ഇവിടെ കാണ്ഡത്തിന്റെ, പർവ്വങ്ങളുടെ നീളവും സ്വഭാവവും, ഇലകളുടെ ക്രമീകരണം, അതുപോലെ, പ്രധാന അക്ഷത്തിന്റെയോ ദ്വിതീയ അക്ഷത്തിന്റെയോ ആനുപാതികമായ വ്യതിയാനം, ഞെരിച്ചമർത്തൽ, വീർക്കൽ, വൃത്തങ്ങളിൽ കാണപ്പെടുന്ന പൂക്കളുടെ വിവിധ ഭാഗങ്ങൾ പരസ്പരം കൂടിച്ചേർന്നിരിക്കുന്ന അവസ്ഥ എന്നിവ വ്യതിയാനങ്ങളിൽ പെടുന്നു.
ഒരു പ്രത്യേക പാറ്റേണിലുള്ള ഒരു കൂട്ടം പൂക്കൾ അടങ്ങിയ ഒരു സസ്യത്തിന്റെ പ്രത്യുത്പാദനഭാഗം എന്നും പൂങ്കുലയെ നിർ‌വ്വചിക്കാം.
പൊതു സ്വഭാവസവിശേഷതകൾ
പ്രധാന അക്ഷത്തിൽ എങ്ങനെയാണ് പൂക്കൾ ക്രമീകരിച്ചിരിക്കുന്നത്, പൂക്കളുടെ വിടരുന്ന ക്രമം, വിവിധ ക്ലസ്റ്റർ പൂക്കൾ എങ്ങനെയാണ് അക്ഷത്തിൽ ക്രമീകരിച്ചിരിക്കുന്നത് തുടങ്ങിയവ  പൂങ്കുലകളുടെ അനേകം വ്യത്യസ്തമായ സ്വഭാവസവിശേഷതകളിൽ ചിലതാണ്.
ചില ചെടികളിൽ ഈ സവിശേഷതകൾ ഇടകലർന്ന് കാണാറുണ്ട്.
Ebracteate inflorescence.
Ebracteate of Wisteria sinensis Bracteate inflorescence.
Bracteate inflorescence of Pedicularis verticillata.
Leafy-bracted inflorescence.
Leafy-bracted inflorescence of Rhinanthus angustifolius.
Leafy inflorescence.
Leafy inflorescence of Aristolochia clematitis.
അഗ്ര പുഷ്പങ്ങൾ Indeterminate inflorescence with a perfect acropetal maturation.
Indeterminate inflorescence with an acropetal maturation and lateral flower buds.
Indeterminate inflorescence with the subterminal flower to simulate the terminal one (vestige present) ഇലകളുടെ ക്രമീകരണം
ഇലകളെപ്പോലെ പൂക്കളും അനേകം പാറ്റേണുകളായാണ് തണ്ടിൽ ക്രമീകരിച്ചിരിക്കുന്നത്.
Alternate flowers Opposite flowers
ഇതുപോലെ, ഒരു മുകുളത്തിൽ ഇലകൾ ക്രമീകരിച്ചിരിക്കുന്നതിനെ പ്റ്റൈക്സിസ് എന്നു പറയുന്നു.
മെറ്റാറ്റോപ്പി
മെറ്റാറ്റോപ്പി എന്നാൽ സാധാരണ വിചാരിക്കുന്ന സ്ഥാനത്തല്ലാതെ അവയവങ്ങൾ സ്ഥിതിചെയ്യുന്നതിനെയാണ്: ഒരു അക്ഷത്തിലെ വ്യത്യസ്ത സ്ഥാനങ്ങളിൽ വ്യത്യസ്തമായ അസന്തുലിതമായ വളർച്ചയുണ്ടായാൽ മെറ്റാറ്റോപ്പി സംഭവിക്കും.
Flower and subtending bract Lilium martagon (flower and subtending bract) Concaulescence Solanum lycopersicum (concaulescence) Recaulescence Tilia cordata (recaulescence) രൂപീകരണം ലളിതമായ പൂങ്കുലകൾ Inflorescence of sessile disc florets forming the capitulum Raceme Epilobium angustifolium Spike Plantago media (spike) Racemose corymb Iberis umbellata (racemose corymb) Umbel Astrantia minor (umbel) Spadix Arum maculatum (spadix) Head (round) Dipsacus fullonum (head) Catkin (racemose or spicate) Alnus incana (ament) സൈമോസ് Double cyme Double cyme Bostryx (lateral and top view) Hypericum perforatum (bostryx) Drepanium (lateral and top view) Gladiolus imbricatus (drepanium) Cincinnus (lateral and top view) Symphytum officinale (cincinnus) Rhipidium (lateral and top view) Canna sp.
(rhipidium) Dichasium Dichasium, top view Silene dioica (dichasium) മിശ്രിത പൂങ്കുലകൾ മറ്റുള്ളവ അവലംബം ഗ്രന്ഥസൂചി Focko Weberling: Morphologie der Blüten und der Blütenstände; Zweiter Teil .
Verlag Eugen Ulmer, Stuttgart 1981 Wilhelm Troll: Die Infloreszenzen; Erster Band .
Gustav Fischer Verlag, Stuttgart 1964 Wilhelm Troll: Die Infloreszenzen; Zweiter Band, Erster Teil .
Gustav Fischer Verlag, Stuttgart 1969 Wilhelm Troll: Praktische Einführung in die Pflanzenmorphologie .
Gustav Fischer Verlag, Jena 1957 Bernhard Kausmann: Pflanzenanatomie .